Niemisen pihapiiri Kanteleella
subject: rakennukset
subject: asuinrakennukset
subject: piharakennukset
subject: pihat
subject: Pukkila -- Kantele
subject: maalaukset
description: Kuvissa Tuija Asikaisen vuosina 2009-2010 maalaamia tauluja Niemisen pihapiiristä Kanteleella. Kuvissa on muun muassa aitta ja savusauna. Mies maalauksessa on suutari Johan Nieminen kalasaaliin kera. Taustalla näkyy navettarakennus. Johan Niemisen äiti, Ida Nieminen piti kauppaa suutarin verstaan yhteydessä. Siellä sijaitsi myös Vakuutus-Sampo. Ida Nieminen hoiti kylän väkeä ja perhettään yrteillä (mm. suopursu ja ratamonlehdet) saunassa. Valokuva aitasta talvimaisemassa on otettu vuonna 2008. Kuva savusaunasta on 1980-luvulta.
creator: Asikainen, Tuija
publisher: Pukkilan kunnankirjasto
format: Kuva/JPEG
language: fi

Teikarinmäen maja ja ilmavalvontatorni
subject: rakennukset
subject: sotahistoria
subject: lotat
subject: ilmavalvonta
description: Pukkilan suojeluskunta rakensi Teikarinmäen majan vuonna 1932. Syksyllä 1939 viereiseen metsikköön pystytettiin ilmavalvontatorni, jossa ilmavalvontalotat työskentelivät koko talvisodan ajan sekä jatkosodan alussa. Ylimmäisenä Arto Luoman piirros Teikarinmäen majasta ja sen vieressä sota-aikana olleesta ilmavalvontatornista. Tämän jälkeen todennäköisesti 1930-luvulla otettuja valokuvia majasta ja ilmavalvontatornista. Lopussa kesäkuussa 2016 otettu valokuva Teikarinmäen majasta, kuvassa myös Lasse Sipiläinen ja Pertti Hyrylä. Panoraamakuvista avautuva näkymä on otettu paikassa, jossa ilmavalvontatorni on aikanaan sijainnut.
creator: Luoma, Arto
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi
coverage: 1930-1939
coverage: 2016

Meijerin seutu
subject: meijerit
subject: rakennukset
description: Arto Luoman piirros Pukkilan Osuusmeijeristä ja Kirkonkylän raitista. Piirros on tehty vanhan valokuvan perusteella ja se ajoittuu vuosikymmenten taakse.
creator: Luoma, Arto
publisher: Pukkilan kunnankirjasto
format: Kuva/JPEG
language: fi

Meijerin ja Sipiläisen rakennukset
subject: rakennukset
description: Etualalla on Pukkilan Osuusmeijerin konttori- ja asuinrakennus ja taustalla Sipiläisen liikerakennus Pukkilan Kirkonkylässä, nykyisen Keskustien varrella. Emil Sipiläisen aikana liiketalossa toimi muun muassa kauppa, kahvila, leipomo ja limonaditehdas. Pihalla oli bensamakki. Kauppias Sipiläisellä oli myös kolme kuorma-autoa.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Sipiläisen talo
subject: liikerakennukset
subject: rakennukset
description: Nykyisen Keskustien varrella Pukkilan Kirkonkylässä ollut Sipiläisen talo, jossa toimivat aikoinaan muun muassa kauppa, kahvila, leipomo ja limonaditehdas. Kuva on otettu joulukuussa 1975. Ilmakuvassa Sipiläisen punasävyinen talo on alhaalla olevista taloista toinen vasemmalta.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Sipiläisen talo poistui kyläkuvasta
subject: rakennukset
description: Sipiläisen entinen liiketalo nykyisen Keskustien varrella Pukkilan kirkonkylässä purettiin vuonna 1977. Etualalla olevan liikenteenjakajan kohdalta oli jo aiemmin purettu Riihimäen talo, jossa toimivat muun muassa kauppa ja kahvila Melba.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Kohisevan talo
subject: rakennukset
description: Aiemmin osuuskaupan myymälänä toiminut ja sittemmin ravintolaksi muutettu Kohisevan talo rakennettiin nykyisen Keskustien varrelle Pukkilan Kirkonkylään vuonna 1953. Rakennuksen päädyssä on mäntsäläläisen taiteilija Sven-Olof Westerlundin seinämaalaus Minne menet. Kunta maalautti sen 1990-luvun puolivälissä. Kohisevan takana näkyvät meijerin rakennukset ja kuvan vasemmassa yläreunassa Kirkonkylän koulu.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Santalan huoltoasema
subject: huoltamot
subject: yritykset
description: Santalan huoltoasemaa esittelevistä kuvista ensimmäinen on lokakuulta 1974. Ennen huoltoaseman perustamista samalla paikalla toimi Eino Soinin polkupyöräkorjaamo. Tapio Santala aloitti huoltoaseman pidon 1960-luvun alussa. Asemakiinteistön rakennusaika ei ole tiedossa. Santalan päärakennus on 1920-luvun lopulta. Huoltoasemana sittemmin toiminut kiinteistö oli rakennettu jo tuolloin. Seuraavat kuvat samasta paikasta on otettu 2000-luvulla. Taustalla näkyvät Pukkilan Osuusmeijerin entiset rakennukset. Sivun alimmainen kuva on helmikuulta 1977.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Koivulinna
subject: Koivulinna
subject: taidegalleriat
subject: huvilat
description: Kuvia Koivulinnan huvilasta, joka on toiminut viime vuodet taidegalleriana (Galleria Koivulinna). Ylimmän kuvan on ottanut Pertti Mäkelä ja muut Virpi Kallio. Ensimmäinen interiöörikuva on Katja Tukiaisen ja kaksi muuta Alpo Jaakolan näyttelystä. Mustavalkokuvassa huvilan edessä poseeraavat Alice Kaira ja Tuomas Mäntynen. Koivulinna-mainoksen pukkipiirroksen on tehnyt Sven-Olof Westerlund. Koivulinna on rakennettu ilmeisesti 1900-luvun taitteessa. Johan ja Amanda Melinin kuoltua huvila huutokaupattiin vuonna 1922 ja siitä tuli Kalle ja Silja Mikkolan koti. 1960-luvun puolivälissä Koivulinna siirtyi Siljan sukulaisten omistukseen. Pukkilan kunta osti kiinteistön vuonna 1985. Syksyllä 1986 Pukkilan kunnanhallitus antoi kulttuurilautakunnalle oikeuden käyttää huvilaa näyttelytarkoituksiin (ote pöytäkirjasta). Taidegalleria avattiin vuonna 1987. Vuonna 1996 Pukkilan kotiseutumuseo muutti Koivulinnan piharakennuksiin. Galleria Koivulinnan taiteilijat 1987-2014 (aakkosjärjestyksessä): Ahjotuli Unto, Ahtila Eija-Liisa, Ambar Ruth, Arkoma Antti, Arminen Tuija, Boehm von Tuomas, Brask Marie, Byström Tuomas, Caluwe de Robert, Cederström Eva, Ekman-Björkman Eila, Enckell Daniel, Eskelinen Päivi, Falck Marianne, Haapala Merja, Haarla Teuri, Hakava Aale, Hakola Marikki, Hamari Mia, Hautamäki Ilari, Havia Sami, Heikkinen Jaana, Heimonen Samuli, Heino Marianne, Heiskanen Outi, Henry Arthur, Hepoluhta Pekka, Hietanen Reino, Honkonen Juhani, Hursti Armas, Hyttinen Niilo, Hytönen Petri, Hyytiä Leena, Hämäläinen Olli, Jaakola Alpo, Joro Juha, Junttila Helena, Kaarna Marika, Kainulainen Pekka, Kaira Alice, Kaminen Marjukka, Kaminen Mosher Petra, Kanerva Raimo, Karjalainen Juho, Karjalainen Leena, Karpov Nina, Kekarainen Pertti, Keskinen Eija, Korhonen Ninna, Koskinen Antero, Krohn Inari, Kuchka Heta, Kurunsaari Heli, Kärki Ipi, Larjasto Harri, Launis Tapani, Lehtinen Sirkka, Lehtinen Tuula, Leinonen Jari, Liikanen Elina, Liksom Rosa, Lilljakku Minna, Lindholm Hannu, Lindman Pia, Linnov…
creator: Mäkelä, Pertti
creator: Kallio, Virpi
publisher: Pukkilan kunnankirjasto
format: Kuva/JPEG
language: fi

Pukkilan vanhainkoti
subject: vanhainkodit
subject: rakennukset
description: Pukkilan entinen vanhainkoti. Kunnalliskoti valmistui vuonna 1955. Siinä oli alunperin tilat 19 asukasta varten. Lisäksi talossa oli henkilökunnan asuntoja. Oheinen kuva on vuodelta 1983.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Savijoen raittiusseurantalo
subject: seurantalot
subject: raittiusseurat
subject: Pukkila
subject: rakennukset
subject: Savijoen raittiusseurantalo
subject: julisteet
subject: korkit
description: Seurantalo on valmistunut syksyllä 1936 ja sen on suunnitellut arkkitehti Heikki Siikonen. Taloa laajennettiin vuonna 1967 lisäämällä 9x15 metrin pituinen jatke kaksikerroksisena. (Lähde: Martti Saaristo: Pukkilan historia. Järvenpää 1985: Lehtikarin Kirjapaino.) Kolme ylimmäistä kuvaa seurantalosta on ottanut Pertti Mäkelä vuonna 2014. Kolme alimmaista kuvaa on ottanut Virpi Kallio vuonna 2016 ja niissä näkyy seurantalon seinällä olevia isoja mainoskorkkeja sekä keikkajulisteita.
creator: Mäkelä, Pertti
publisher: Pukkilan kunnankirjasto
contributor: Kallio, Virpi
format: Kuva/JPEG
language: fi

Kanteleen nuorisoseurantalo
subject: nuorisoseurantalot
subject: seurantalot
subject: julkiset rakennukset
subject: puurakennukset
subject: Pukkila -- Kantele
description: Kanteleen nuorisoseurantalo valmistui vuonna 1913 Juho Nikkilältä vuokratulle Jussaron mäelle. Kalliolle, korkeiden kivipaasien päälle rakenntun seurantalon suunnitteli rakennusmestari Leivo. Rakentaminen rahoitettiin muun muassa talkootyöllä, iltamatuloilla ja Pukkilan Säästöpankista otetulla 1500 markan lainalla. Talon vihkiäisjuhlat pidettiin 12. syyskuuta 1913. Ennen seurantalon valmistumista nuorisoseuran kokoukset oli pidetty koululla ja iltamiin oli kokoonnuttu isoihin taloihin. Seurantalon ravintolatilat puolestaan vuokrattiin alkuvuosina kiertokoulun, alkeiskoulun ja alakansakoulun käyttöön. Värivalokuva on vuodelta 2007 ja sen on ottanut Virpi Kallio.
publisher: Pukkilan kunnankirjasto
format: Kuva/JPEG
language: fi

Kanteleen seurantalon laajennusosa
subject: nuorisoseurantalot
subject: seurantalot
subject: julkiset rakennukset
subject: rakennukset
subject: Pukkila -- Kantele
description: Kanteleen nuorisoseurantalo on vuodelta 1913. Vuonna 1936 valmistui sen laajennusosa, jota kutsutaan vinkkeliksi. Vinkkelin suunnitteli rakennusmestari Kauko Perttilä. Uudisosaa varten Kanteleen Nuorisoseura otti lainan Pukkilan Säästöpankista. Laajennusosan tupaantuliaisia juhlittiin vuonna 1936.
publisher: Pukkilan kunnankirjasto
format: Kuva/JPEG
language: fi

Kanteleen kansakoulu postikortissa
subject: koulurakennukset
subject: julkiset rakennukset
subject: kansakoulut
subject: koulut
subject: Pukkila -- Kantele
description: Kanteleella toimi oma koulu 133 vuotta (1876-2009). Vuonna 1906 kyläläiset rakensivat kuvassa näkyvän uuden koulurakennuksen Holmanmäelle.
publisher: Pukkilan kunnankirjasto
format: Kuva/JPEG
language: fi

Perttilän vanha kauppa
subject: kyläkaupat
subject: myymälät
subject: rakennukset
subject: Pukkila -- Kantele
subject: kioskit
subject: paikallishistoria
description: Kuvissa on kauppias Mauno Perttilän vanha kauppatalo Kanteleella. Ensimmäisessä kuvassa on vanhan kaupan julkisivu. Vasemmassa päädyssä oli kioski, jossa oli penkit, pöydät ja jakkarat sekä kaupan puolelta avattava kioskiluukku. Soittokelloa painamalla sai myyjän paikalle. Myynnissä oli myös kioskin takana olevan kaupan varasto, vaikka silloisen aukiololain mukaan muiden kuin kioskitavaroiden iltamyynti oli kielletty. Kioskista sai ostaa Mauno Perttilän tekemää limonadia ja Elsa Nurmisen tekemiä sokeripäällysteisiä ässiä tai pusuja. Postinhakureissulle tulleet miehet ostivat usein kaljaa (talvella sitä pidettiin sähköpatterilla lämmitetyssä peltilaatikossa) tai Kanteleen Meijerin juustoa. Toinen kuva on pihan puolelta. Se on otettu sotavuosien jälkeen, ilmeisesti vuonna 1947 tai 1948. Perttilän uusi liikerakennus valmistui vuonna 1955.
publisher: Pukkilan kunnankirjasto
format: Kuva/JPEG
language: fi

Mauno Perttilä kaupassaan
subject: kyläkaupat
subject: myymälät
subject: kauppiaat
subject: yrittäjät
subject: Pukkila -- Kantele
description: Kauppias Mauno Perttilä. Kuva on otettu Kanteleella Perttilän vanhassa kauppatalossa 1940-luvun puolivälin jälkeen, kenties 1948. Uusi kauppa valmistui 1955. Pukkilan nykyisten kauppojen valikoimat kalpenevat Maunon puodin tavarapaljouden keskellä: Arabian posliinia, viimeisen päälle tyylikkäitä miesten hattuja, paikallista voita (Kanteleen Osuusmeijerin tuotantoa)... Ja itsepalvelun sijasta henkilökohtaista palvelua!
publisher: Pukkilan kunnankirjasto
format: Kuva/JPEG
language: fi

Perttilän kaupan piharakennukset
subject: rakennukset
subject: piharakennukset
description: Mauno Perttilän kaupan piharakennukset Kanteleella. Perttilä osti Otaman talon vanhat rakennukset, joiden seinään on kuvassa kiinnitetty vaalimainoksia. Kyseessä ovat ensimmäiset sotavuosien jälkeiset eduskuntavaalit, jotka pidettiin maaliskuussa 1945. Niihin saivat osallistua myös vasemmistoryhmät, esimerkiksi jatkosodan jälkeen perustettu Suomen Kansan Demokraattinen Liitto (SKDL). Vuonna 1939 valittu eduskunta, niin sanottu pitkä parlamentti, oli istunut vuoteen 1945 asti. Vasemmanpuoleinen aitta on purettu, mutta oikeanpuoleinen rakennus, jonka edessä on hevospuomi, oli paikallaan vielä kesällä 2014.
publisher: Pukkilan kunnankirjasto
format: Kuva/JPEG
language: fi

Teikarinmäen maja
subject: suojeluskunnat
subject: liikunta-alueet
subject: rakennukset
subject: ampumaradat
description: Pukkilan Suojeluskunta rakensi nykyisin urheilukenttänä toimivalle Teikarinmäelle ampumamajan. Se vihittiin käyttöön vuonna 1932. Majan tekemistä varten muun muasa järjestettiin viljankeräys. Lisäksi hankkeeseen osoitettiin arpajais- ja iltamatuloja. Nykyään ampumamajan omistaa Pukkilan kunta. Maja toimii urheilukentän huoltotilana. Suojeluskunta rakensi Teikarinmäelle myös ampumarata-alueen. Vuonna 1933 sinne tehtiin kuuden ampumataulun ampumarata. Radan näyttösuojat, jotka edelleen ovat Teikarinmäen maastossa, tehtiin betonista. Kolme ensimmäistä värivalokuvat on ottanut Virpi Kallio vuonna 2012. Neljännen värivalokuvan näyttösuojasta on ottanut Kalle Sihlman vuonna 2014.
publisher: Pukkilan kunnankirjasto
format: Kuva/JPEG
language: fi

Pukkilan Osuusmeijeri
subject: osuusmeijerit
subject: meijerit
description: Pukkilan Osuusmeijeri perustettiin vuonna 1922. Meijerirakennus valmistui nahkuri K.E. Soinilta ostetulle tontille vuonna 1923. Meijerisalissa otetussa kuvassa on etualalla juustomestari Aato Tiito. Pöydällä on juustonpuristimia. Meijeriä esittävä värivalokuva on vuodelta 2014. Sen on kuvannut Pertti Mäkelä.
publisher: Pukkilan kunnankirjasto
format: Kuva/JPEG
language: fi

Pukkilan Osuusmeijeri Porvoonjoelta katsottuna
subject: osuusmeijerit
subject: meijerit
description: Pukkilan Osuusmeijeri perustettiin vuonna 1922. Meijerirakennus valmistui Porvoonjoen rannalle, nahkuri K.E. Soinilta ostetulle tontille vuonna 1923. Kuvasta on tunnistettu Maija Tiito (vas.) ja Aato Tiito (oik.). Aato Tiito oli meijerin virolaissyntyinen juustomestari.
publisher: Pukkilan kunnankirjasto
format: Kuva/JPEG
language: fi

Pukkilan Osuusmeijerin juustokellari
subject: osuusmeijerit
subject: meijerit
subject: juusto
subject: meijeriteollisuus
subject: meijerituotteet
subject: ihmiset
description: Ensimmäisessä kuvassa on Pukkilan Osuusmeijerin juustokellari. Toisessa kuvassa näkyy juustokattiloita. Oikealla takana on Arttu Raunio.
publisher: Pukkilan kunnankirjasto
format: Kuva/JPEG
language: fi

Kirkonkylän meijeri
subject: osuusmeijerit
subject: meijerit
subject: rakennukset
description: Osuusmeijeri Pukkilan Kirkonkylässä. Ilmakuvan oikeassa reunassa ovat meijerin rakennukset, yläreunassa on Kirkonkylän koulu ja vasemmalla Osuuspankin vanha talo. Värivalokuvat, jossa näkyvät muun muassa meijerin rakennukset, ovat vuodelta 2014. Ne on kuvannut Pertti Mäkelä.
publisher: Pukkilan kunnankirjasto
format: Kuva/JPEG
language: fi

Riihimäen kauppa
subject: liikerakennukset
subject: myymälät
description: Riihimäen kauppa. Liikerakennus sijaitsi liikenteenjakajassa nykyisen Keskustien ja Veteraanitien risteyksessä (entisen Santalan huoltoaseman kohdalla). Riihimäen liikerakennuksessa toimivat ainakin kangaskauppa, jota piti Eila Aavikko, kahvila Melba sekä ruumisarkkuliike. Talossa oli myös asunto.
publisher: Pukkilan kunnankirjasto
format: Kuva/JPEG
language: fi

Riihimäen kaupan seutu
subject: rakennukset
subject: liikerakennukset
description: Pukkilan Kirkonkylän raittia. Ensimmäisen kuvan vasemmassa reunassa on Riihimäen kauppa, jossa toimi muun muassa kahvila Melba. Melbassa oli Pukkilan ensimmäinen pajatso. Riihimäen liikerakennus sijaitsi nykyisten Keskustien ja Veteraanitien risteyksessä. Etualalla on Lehtisen talon kaivo. Tieltä pihaa tulossa oleva mies on Jukka Sipiläinen. Toinen kuva on otettu kirkon läheltä. Kuvassa vasemmalla on Riihimäen huvila ja oikealla vuonna 1928 palanut kauppa.
publisher: Pukkilan kunnankirjasto
format: Kuva/JPEG
language: fi

Näköaloja Pukkilasta
subject: tiet
subject: kirkkorakennukset
subject: maisema
description: Vanhaan postikorttiin on tallennettu maisemakuvia Pukkilasta. Ylhäällä vasemmalla oleva ruutu esittää Kirkonkylän raittia. Taustalla näkyy Pukkilan kirkko. Oikealla ylhäällä on Naarkosken vanha puusilta. Alhaalla oikealla olevassa ruudussa on Savijoen kyläkeskus. Oikealta lähti polku seurantalolle, vasemmalla olevan rakennuksen paikalla toimi sittemmin Nykopin kyläkauppa. Neljännen kuvan (alh.vas.) arvellaan olevan Torpinkylästä. Postikortin takapuolelle on painettu nimi Salonen. Ilmavalokuva esittää Savijoen kyläkeskusta. Kuva on vuodelta 2011 ja sen on ottanut Hanna Sihlman.
publisher: Pukkilan kunnankirjasto
format: Kuva/JPEG
language: fi

Nuorisoseurantalo Toimela
subject: nuorisoseurantalot
subject: seurantalot
subject: julkiset rakennukset
subject: puurakennukset
description: Nuorisoseurantalo Toimela Pukkilan Kirkonkylässä. Pertti Mäkelä kuvasi Toimelan Pukkilan Kirkonkylässä vähän ennen kuin talo purettiin. Värikuvat ovat lokakuulta 1974. Mustavalkoiset valokuvat on otettu muutama vuosikymmen aiemmin. Kuvissa poseeraavat Martti Mäkelä (asepuku) yksinään ja yhdessä Antero Simolinin kanssa sekä kanttori Marttisen johtama kuoro. Sekakuoron kuva on vuodelta 1911. Talvella otetun kuvan ottoajankohta ei ole tiedossa.
publisher: Pukkilan kunnankirjasto
format: Kuva/JPEG
language: fi

Karstaamo
subject: rakennukset
subject: ihmiset
subject: huonekalut
description: Nykyisen Siwa-myymälän naapurustossa ollut Karstaamo. Ryhmäkuvassa sen pihalla ovat Sohvi Mäkelä (vas.), Annukka Aavikko, Kalevi Aalto (edessä), Impi Aalto, tunnistamatta, Pirkko Aalto. Kolmas kuva esittää rakennuksen sisätiloja Impi Aallon (o.s. Sipiläinen) aikana.
publisher: Pukkilan kunnankirjasto
format: Kuva/JPEG
language: fi

Askolan Osuuskauppa
subject: myymälät
subject: osuusliikkeet
description: Kuva on otettu Askolan Osuuskaupan Pukkilan myymälässä. Kuvassa myymälänhoitaja Seppä puolisonsa kanssa. Askolan Osuuskauppa perustettiin vuonna 1936. Kaupan nimi muuttui 1960-luvun vaihteessa Kohisevaksi. Vuonna 1968 Kohiseva fuusioitiin Osuusliike Oslaan.
publisher: Pukkilan kunnankirjasto
format: Kuva/JPEG
language: fi

Kanteleen kansakoulu
subject: koulurakennukset
subject: koulut
subject: kyläkoulut
subject: julkiset rakennukset
description: Kantelelaiset päättivät jo vuonna 1875 eli ensimmäisinä Pukkilassa perustaa omin voimin kylään kansakoulun. Kanteleen ylempi tyttö- ja poikakansakoulu aloitti toimintansa syksyllä 1876. Vuonna 1905 kyläläiset päättivät rakentaa kuvissa näkyvän uuden koulutalon uuteen paikkaan Holmanmäelle Kanteleenjärven rantamaisemiin. Vuonna 1906 valmistunut rakennus oli käytössä 1960-luvun alkuun saakka, jolloin valmistui uusi koulu. Kunta oli rakentanut Holmanmäelle uuden koulun myös vuonna 1924, mutta se paloi keväällä 1943. Yleisökuvat on otettu Kanteleen koulun 75-vuotisjuhlissa, jotka järjestettiin vuonna 1951. Alemmassa kuvassa ovat etualalla opettajat Rauha Vikstöm (vas.), Lauri Tenhola ja Tellervo Tenhola. Eturiviin on päässyt myös rovasti W.A. Urhonen. 100-vuotisjuhlien käsiohjelma on vuodelta 1976. Ruokailevia oppilaita esittelevien kuvien ottamisajankohta ei ole tiedossa. Kylän emännät olivat perustaneet vuonna 1910 koulukeittolan, joka sekin oli Pukkilan ensimmäinen. Keittolarakennus valmistui vuonna 1914. Hevosreessä istuvat naiset ovat keittolaemäntiä, jotka keräsivät kylän taloista elintarvikkeita koulunkeittolaan. Viimeiset kuvat esittävät koulun oppilaita, joilla oli Marianpäivänä tapana vierailla Muurahaisen talossa. Muurahaisen emäntä Maria Seppälä oli yksi koulukeittolan puuhanaisia. Oppilaiden vieressä oikealla on opettaja Urho Lähteenmäki. Värikuva esittää 1960-luvulla valmistunutta Kanteleen uutta koulua.
publisher: Pukkilan kunnankirjasto
format: Kuva/JPEG
language: fi

Arvilan talo
subject: rakennukset
subject: maisema
description: Ensimmäisessä kuvassa on Arvilan talo Torpinkylässä. Toisessa kuvassa on näkymä Arvilan mäeltä. Kuva on otettu todennäköisesti ennen 1920-lukua. Viimeisessä kuvassa on vanha Kylä-Arvilan tila.
publisher: Pukkilan kunnankirjasto
format: Kuva/JPEG
language: fi

Bäckmannin kauppa
subject: rakennukset
subject: kyläkaupat
subject: myymälät
description: Bäckmannin jo toimintansa lopettanutta kauppaa esittävä kuva on otettu syyskuussa 1977 (kuva: Pertti Mäkelä). Vuonna 1925 otettu ryhmäkuva, jossa ovat Einar Bäckman (vas.), Irma Aarnio ja Manasse Majander, on kuvattu kaupan takana olevalla kalliolla. Kolmannessa kuvassa talon edessä poseeraa talon omistaja Einar Bäckman, joka oli kunnanhallituksen pitkäaikainen puheenjohtaja ja Pukkilan Säästöpankin johtaja. Bäckman oli kauppaa pitäneen Katri Majanderin velipuoli. Katri asui kauppatalossa, jossa toimivat myös säästöpankin konttori ja kirjasto. Tytöt kaupan pihalla ovat Leena Bäckman (Roine) ja Aulikki Virtanen (Kurki). Kuva on ilmeisesti otettu vuonna 1944.
publisher: Pukkilan kunnankirjasto
format: Kuva/JPEG
language: fi

Raittiusseurantalo Rientola
subject: seurantalot
subject: häät
subject: Rientola
subject: rakennukset
description: Torpinkylän raittiusseurantalo Rientola valmistui vuonna 1926. Hääväki on yhdessä kuvista kokoontunut ryhmäpotrettiin talon eteen. Värivalokuva on otettu vuosia sen jälkeen. Seurantalo, jota laajennettiin 1980-luvun alussa, tuhoutui tulipalossa maaliskuussa 1982. Torpinkyläläiset ryhtyivät heti rakentamaan samalle paikalle uutta Rientolaa. Ensimmäinen tilaisuus järjestettiin siellä jo joulukuussa 1982, mutta viralliset vihkiäiset pidettiin vasta vuonna 1991. Neljäs kuva on otettu 2.7.1926.
publisher: Pukkilan kunnankirjasto
format: Kuva/JPEG
language: fi

Meijeristin talo
subject: rakennukset
subject: meijeristit
subject: meijerit
subject: ihmiset
description: Kanteleen Osuusmeijerin vuokraajien ja työntekijöiden asuinrakennus. Muurahaisen kuvakokoelmaan kuuluva kuva on vuodelta 1919. Etualalla ovat Robert Tuuri (vas.), Franz Nouveau, Rose Nouveau, Yrjö Kaarne ja Alice Nouveau. Rakennuksen edessä on Kanteleen meijerin ensimmäinen vuokraaja, ranskalainen juustomestari Pierre Nouveau sveitsiläissyntyisen Katherine-puolisonsa kanssa. Tikarappusilla Margueritte Nouveau ja katolla Johan Nouveau. Osuusmeijeri osti rakennuksen vuonna 1914 K.H. Riihimäeltä. Talo purettiin vuonna 1974.
publisher: Pukkilan kunnankirjasto
format: Kuva/JPEG
language: fi

Naarkoski
subject: kylät
subject: rakennukset
subject: maisema
description: Naarkosken kylältä. Kuvissa näkyvät muun muassa Porvoonjoen ylittänyt vanha kivisilta sekä Nikkilän ja Perttilän rakennukset.
publisher: Pukkilan kunnankirjasto
format: Kuva/JPEG
language: fi

Valveen paikka
subject: rakennukset
subject: maisema
description: Kuva Pukkilan Naarkoskelta. Oikealla Valveen paikka, jossa toimi Pukkilan puhelinkeskus. Valveen talon vasemmalla puolella oli Bäckmannin kauppa. Kolmas rakennus on Salinin paikka.
publisher: Pukkilan kunnankirjasto
format: Kuva/JPEG
language: fi

Tähtisen talo ja kunnantalo
subject: rakennukset
subject: julkiset rakennukset
description: Mustavalkoiset kuvat esittävät Tähtisen taloa ja sen pihapiiriä, jonka paikalla on Pukkilan nykyinen kunnantalo. Tähtisen talo toimi muun muassa Pukkilan terveystalona, jossa oli esimerkiksi lääkärin vastaanottotilat. Tähtisen pihalla otetussa kuvassa poseeraa Hilma Majakallio (vas.) yhdessä Mirjamin (sylissä) ja Mairen kanssa. Pukkilan nykyistä kunnantaloa esittävän värivalokuvan on ottanut Pertti Mäkelä. Kuvassa oikealla oleva kunnantalo valmistui 1960-luvun puolivälissä. Kuva vasemmassa reunassa on Kohisevan talo.
publisher: Pukkilan kunnankirjasto
format: Kuva/JPEG
language: fi

Kirkonkylän koulu
subject: koulut
subject: koulurakennukset
subject: julkiset rakennukset
description: Pukkilan Kirkonkylän koulu. Rakennus vihittiin käyttöön huhtikuussa 1951. Toinen kuva on otettu koulun valmistumisen aikoihin. Ilmakuvassa koulu näkyy ylhäällä vasemmalla. Neljäs kuva on otettu Keskustien suunnasta ja siinä näkyy myös Pukkilan seurakuntakoti (kuva: Pertti Mäkelä). Seurakuntakodin kuva on vuodelta 1975. Viides kuva on otettu koulun vihkimistilaisuudessa.
publisher: Pukkilan kunnankirjasto
format: Kuva/JPEG
language: fi

Sipiläisen talon rauniot
subject: rakennukset
subject: Pukkila
subject: rauniot
description: Sipiläisen talon rauniot. Talo tuhoutui 1920-luvun lopulla tulipalossa. Sen paikalle rakennettiin uusi kiinteistö, jossa toimi muun muassa kauppa.
language: fi

Ilmakuva Pukkilan Osuusmeijeristä
subject: meijerit
subject: osuusmeijerit
description: Ilmakuva Pukkilan Osuusmeijeristä. Oikealla näkyy Porvoonjoki.
publisher: Pukkilan kunnankirjasto
format: Kuva/JPEG
language: fi

Pukkilan Kirkonkylä
subject: rakennukset
description: Ilmakuva Pukkilan Kirkonkylän raitista. Kuva on ilmeisesti 1960-luvulta. Värivalokuvan on ottanut Hanna Sihlman vuonna 2011.
publisher: Pukkilan kunnankirjasto
format: Kuva/JPEG
language: fi

Syvänoja
subject: rakennukset
subject: maisema
description: Syvänojan kylän maisemaa esittävä, vuodelta 1911 peräisin oleva valokuva on otettu Porvoontien suunnalta.
publisher: Pukkilan kunnankirjasto
format: Kuva/JPEG
language: fi

Työväentalo
subject: työväentalot
subject: rakennukset
description: Kuvat esittävät vuonna 1906 perustetun Pukkilan Työväenyhdistyksen taloa. Ensimmäinen on otettu työväentalon vihkiäisjuhlassa vuonna 1911. Etualalla on Pukkilan torviseitsikko ja oikealla Pukkilan Nuorisoseuran sekakuoro. Sekä torvisoittokuntaa että kuoroa johti kanttori J.V. Marttinen, joka seisoo kuoron edessä. Kolmannessa kuvassa hääväki on kerääntynyt ryhmäkuvaan työväentalon pihalle. Myös taulua pitelevät miehet on kuvattu työväentalon rappusilla. Kuvan iltamailmoitus julkaistiin sanomalehti Uusimaassa vuonna 1912. Nykyisen kunnantalon naapurissa ollut työväentalo poistui kyläkuvasta 1950-luvun alussa, jolloin se myytiin huutokaupalla ja purettiin.
publisher: Pukkilan kunnankirjasto
format: Kuva/JPEG
language: fi

Anttilan talo
subject: rakennukset
subject: huvilat
description: Nykyisen seurakuntakodin paikalla ollut Anttilan huvila, joka myöhemmin siirrettiin nykyiselle paikalleen Majatalontien varrelle, Viljo Lehtisen saamalle rintamamiestontille. Talossa asui muun muassa pitäjän pitkäaikainen kätilö Ulla Anttila (Kosonen).
publisher: Pukkilan kunnankirjasto
format: Kuva/JPEG
language: fi

Kanteleen kylä
subject: rakennukset
subject: kylät
subject: maisema
subject: Pukkila -- Kantele
description: Vanha valokuva Kanteleen kyläkeskuksesta. Kuvan ottoaika ei ole tiedossa.
publisher: Pukkilan kunnankirjasto
format: Kuva/JPEG
language: fi

Savijoen koulu
subject: rakennukset
subject: koulurakennukset
subject: koulut
subject: ihmiset
description: Kuvat esittävät ilmeisesti Savijoen koulua. Kuvien henkilöistä tai niihin liittyvistä tapahtumista ei ole tarkempaa tietoa.
publisher: Pukkilan kunnankirjasto
format: Kuva/JPEG
language: fi

Piirolan riihi
subject: rakennukset
subject: riihet
description: Piirolan riihi oli Pukkilan Kirkonkylässä suurin piirtein Eero Liljan talon kohdalla. Riihen alapuolella oli Pukkilan kanttorina vuosina 1932-1956 toimineen ja eläkkeelle siirryttyään takaisin Pukkilan muuttaneen Eino Piirolan kettutarha. Piirola kasvatti häkeissä sinikettuja. Varsinainen riihi toimi kuvassa näkyvässä taaimmaisessa osassa, jossa oli iso, puilla lämmitettävä uuni. Riihi myytiin vuonna 1963 Armas Laaksoselle polttopuiksi.
publisher: Pukkilan kunnankirjasto
format: Kuva/JPEG
language: fi

Pukkilanmäen maisemaa
subject: Pukkila
subject: rakennukset
subject: maisema
description: Kirkonkylän reunalla sijaitsevalla Pukkilanmäellä otettu valokuva. Kuva otettu todennäköisesti 1920-luvulla.
publisher: Pukkilan kunnankirjasto
format: Kuva/JPEG
language: fi

Ilmakuva Pukkilanmäestä
subject: ilmakuvat
subject: Pukkila
subject: rakennukset
subject: paikallishistoria
subject: peltoala
description: Todennäköisesti 1950-luvulla otettu ilmakuva Pukkilanmäestä. Kuvan keskellä kulkee Keskustie.
publisher: Pukkilan kunnankirjasto
format: Kuva/JPEG
language: fi

Greijulan talo
subject: rakennukset
subject: perheet
subject: lapset
subject: polkupyörät
description: Toisessa kuvassa ovat Maria (vas.), Tyyne, Terho ja Villiam Greijula. Kuva otettu vuonna 1933. Alimmassa kuvassa Terho (vas.) ja Aila Greijula taluttavat polkupyöriä.
publisher: Pukkilan kunnankirjasto
format: Kuva/JPEG
language: fi

Kanteleen Osuusmeijerin säännöt ja otteita pöytäkirjoista
subject: meijerit
subject: Pukkila -- Kantele
subject: meijeriteollisuus
subject: säännöt
subject: pöytäkirjat
subject: osuuskunnat
subject: perustamiskirjat
description: Ensimmäinen tiedosto sisältää Kanteleen Osuusmeijerin perustamisasiakirjat. Osuusmeijeri perustettiin 12.3.1914. Toinen tiedosto sisältää osuusmeijerin uudistetut säännöt vuodelta 1941. Kolmas ja neljäs tiedosto sisältävät otteita vuoden 1914-1929 kokouspöytäkirjoista. Alkuperäiset kokouspöytäkirjat on jäljennetty vihkoon. Viides kuva on lehdessä ollut ilmoitus osuuskuntakokouksesta vuodelta 1941. Kuudes kuva on Pitäjäsanomissa ollut artikkeli: "Pukkilan kunta ostaa Kanteleen meijerin ja kunnostaa sen teollisuuden käyttöön".
publisher: Pukkilan kunnankirjasto
format: Teksti/PDF
language: fi